Silver Maar

**Silver Maar** (sündinud 11. veebruaril 1999) on eesti võrkpallur.

2018. aastast on ta kuulunud Eesti võrkpallikoondisse ning hooaja 2025/26 teisest poolest mängib ta Eesti meistriliiga klubis Selver x TalTech.

## Sportlaskarjäär
### Noorteklassid
Maar kuulus aastatel 2015–2018 Eesti noormeestekoondisesse (sündinud 1999 ja varem), kelle vanemtreeneriks oli Urmas Tali. 2015. aastal saadi EEVZA U17 meistrivõistlustel Poolas kolmas koht. Koondisega osaleti omavanuste Euroopa meistrivõistluste valikturniiridel, kuid finaalturniiridele pääseda ei õnnestunud. Noortekoondises mängis Maar sidemängija positsioonil.

Rannavõrkpallis osales ta mitmete vanuseklasside turniiridel osales erinevate paarilistega. 2015. aastal osales ta Mart Toomiga Armeenias EEVZA U18 meistrivõistlustel. 2016. aastal osales ta Mattias Metsnaga Leedus EEVZA U18 meistrivõistlustel, kus võideti alagrupis kõik mängud ning saavutati lõppkokkuvõttes seitsmes koht. 2017. aastal osales ta Siim Tammearuga Itaalias U20 Euroopa meistrivõistlustel, kus alagrupist edasi ei saadud. Ta on tulnud U16 ja U18 vanuseklassi Eesti meistriks rannavõrkpallis (2014 ja 2015 Mart Toomiga).

### Eesti võrkpallikoondis
2018. aastal liitus Maar esimest korda Eesti võrkpallikoondisega ning nimetati samal aastal koosseisu suurematel toimunud võistlustel ja turniiridel. Ta on esindanud Eestit Euroopa meistrivõistluste finaalturniiril kolmel korral (2019, 2021 ja 2023) ning Euroopa liigas kuuel korral (2018, 2019, 2021, 2022, 2023 ja 2024).

### Klubivõrkpall
Maar mängis kuus hooaega Eesti meistriliigas Pärnu võrkpalliklubi ridades. Esimesel hooajal (2016/17) võideti Eesti karikavõistlused, saadi teine koht Credit24 Meistriliigas ja kolmas koht Eesti meistrivõistlustel. Silver oli Edgar Järvekülje kõrval teine libero ning põhikoormust ei kandnud. Järgneval hooajal (2017/18) Järvekülg aga lepingut ei pikendanud ning Maarist sai 18-aastaselt meeskonna põhilibero. Credit24 Meistriliigas saadi taas teine ja Eesti meistrivõistlustel kolmas koht; CEV Challenge Cupil jõuti 1/8 finaali. Hooajal 2018/19 jätkas Maar Pärnus põhiliberona, kui Eesti karikavõistlustel saadi teine koht, Credit24 Meistriliigas kolmas koht ja võideti Eesti meistrivõistlused. Hooajal 2019/20 Eesti karikavõistlustel finaali ei jõutud; ülejäänud võistlused peatati kevadel koroonapandeemia tõttu. 2020/21 hooajal oldi registreeritud CEV Challenge Cupil, kus jõuti veerandfinaali ühtegi mängu mängimata; kohalikes sarjades ja võistlustel medalile ei jõutud. Uueks hooajaks lootis Maar liituda välisklubiga, kuid sobivat pakkumist ei tulnud ning ta jätkas ka kuuendat hooaega Pärnu võrkpalliklubis. Eesti meistrivõistlustel teeniti teine ning Credit24 Meistriliigas kolmas koht. Maar valiti Credit24 Meistriliiga parimaks liberoks.

Hooajaks 2022/23 sõlmis ta esimese välislepingu ning siirdus mängima Tšehhi meistriliiga klubisse VK Libereci Dukla. Klubi osales CEV Cupil, kus jõuti 1/16 finaali. Tšehhi karikavõistlused võideti Martti Juhkami koduklubi ČEZ Karlovarsko ees. Tšehhi meistrivõistlustel poolfinaalist edasi ei pääsetud ning saadi neljas koht (3.–4. koha mängus jäädi alla Juhkami koduklubile). Ta jätkas klubis ka teisel hooajal, kui esimese hooaja edu korrata ei suudetud, kui Tšehhi karika- ja meistrivõistlustel jäädi mõlemal pidama veerandfinaali. Maar oli mõlemal hooajal meeskonna kindel põhilibero.

Hooaja 2024/25 eel oli tal mitmeid pakkumisi erinevatest Euroopa liigadest, kuid paremaid variante oodates tuli tal hoopis hooaja alguses liituda Eesti meistriliiga klubiga Bigbank Tartu.

## Saavutused
### Klubivõrkpall
**[[Võrkpalli Balti liiga|Balti liiga]]**
*2016/17  Pärnu võrkpalliklubiga
*2017/18  Pärnu võrkpalliklubiga
*2018/19  Pärnu võrkpalliklubiga
*2021/22  Pärnu võrkpalliklubiga
*2024/25  Bigbank Tartuga

**Riikide meistrivõistlused**
*2016/17  Eesti meistrivõistlused Pärnu võrkpalliklubiga
*2017/18  Eesti meistrivõistlused Pärnu võrkpalliklubiga
*2018/19  Eesti meistrivõistlused Pärnu võrkpalliklubiga
*2021/22  Eesti meistrivõistlused Pärnu võrkpalliklubiga
*2024/25  Eesti meistrivõistlused Bigbank Tartuga

**Riikide karikavõistlused**
*2016/17  Eesti karikavõistlused Pärnu võrkpalliklubiga
*2018/19  Eesti karikavõistlused Pärnu võrkpalliklubiga
*2022/23  Tšehhi karikavõistlused VK Libereci Duklaga
*2024/25  Eesti karikavõistlused Bigbank Tartuga

**Individuaalsed auhinnad**
*2021/22 Balti liiga parim libero
*2024/25 Balti liiga parim libero
*2024/25 Eesti meistrivõistluste parim libero

### Koondis
*2018  Euroopa Liiga
*2018  Challenger Cup
*2021  Euroopa Liiga

## Viited


## Välislingid
*Silver Maar Mängija profiil CEV kodulehel
*Silver Maar Nisse Huttunen International Sports Agency
*Silver Maar Volleybox
*Silver Maar Eesti Võrkpalli Liit